Α.Ε. Ίκαρος Καλλιθέας

Η Αθλητική Ένωση Ίκαρος Καλλιθέας είναι ελληνικό αθλητικό σωματείο που δραστηριοποιείται στην περιοχή της Καλλιθέας, στην Αθήνα. Επίσημο έτος ίδρυσής του είναι το 1983 και προέκυψε το 2007, έπειτα από τη μετεγκατάσταση του ανδρικού τμήματος καλαθοσφαίρισης του συλλόγου «Α.Ο. Ίκαρος Νέας Σμύρνης» και τη συγχώνευση αυτού με την «Α.Ε. Καλλιθέας Τζιτζιφιών» (ίδρυση 1983). Αγωνίζεται με χρώματα το μπλε, το λευκό και το κόκκινο. Διατηρεί τμήματα καλαθοσφαίρισης ανδρών και γυναικών, πετοσφαίρισης γυναικών, μπριτζ και ποδοσφαίρου ανδρών.

 Τμήμα καλαθοσφαίρισης ανδρών 

 Ιστορική αναδρομή 
 Η προϋπάρχουσα ομάδα: Ίκαρος Νέας Σμύρνης

Ο "Αθλητικός Όμιλος Ίκαρος" ιδρύθηκε το 1991 στην περιοχή της Νέας Σμύρνης.«Το υβρίδιο του Πανιωνίου και η ασφυξία του Ικάρου!», άρθρο στον επίσημο ιστότοπο του Ε.Σ.Α.Κ.Ε., 27 Νοεμβρίου 2013. Εντάχθηκε στο δυναμικό των σωματείων της Ε.Σ.ΚΑ.Ν.Α. τις κατηγορίες της οποίας ανέβηκε διαδοχικά μέσα σε χρονικό ορίζοντα 13 ετών. Έχοντας αγωνιστεί για κάποιο διάστημα στην Α' Κατηγορία, ο Ίκαρος ανήλθε εν τέλει στα Εθνικά Πρωταθλήματα. Την τριετία 2004 έως 2007 αγωνίστηκε στη Γ' Εθνική Κατηγορία. Η κατάκτηση της κορυφής της τελικής βαθμολογίας της περιόδου 2006-07 επέτρεψε στο σύλλογο να ανέλθει στη Β' Εθνική Κατηγορία.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η Α.Ε. Καλλιθέας-Τζιτζιφιών (1983-2007)
Η "Αθλητική Ένωση Καλλιθέας-Τζιτζιφιών" (ΑΕΚ-Τ) ιδρύθηκε το 1983. Είχε τμήματα τένις, καλαθοσφαίρισης (από το 1985), πινγκ-πονγκ (από το 1985, η γυναικεία ομάδα αγωνίστηκε στη Β’ Εθνική και από τις τάξεις της προήλθε η διεθνής αθλήτρια Χριστίνα Φιλή) και ποδοσφαιρική ομάδα (από το 1986-87 μέχρι το 2006-07 μετείχε στην Ε.Π.Σ. Πειραιά). Το 2000 σταμάτησε η λειτουργία του τμήματος αντισφαίρισης λόγω έλλειψης αγωνιστικών χώρων. Το 2002 το τμήμα γυναικείου μπάσκετ, που αγωνιζόταν στην Α΄ Κατηγορία ΕΣΚΑΝΑ, συγχωνεύτηκε με τις Εσπερίδες Καλλιθέας. 
Το 2003 η ανδρική ομάδα μπάσκετ προβιβάστηκε στην Γ’ Εθνική Κατηγορία όπου παρέμεινε για τρία χρόνια. Στη συνέχεια απορροφήθηκε από τον Ίκαρο.

 Μεταφορά έδρας στην Καλλιθέα 
Το καλοκαίρι του 2007 η διοίκηση του ανδρικού τμήματος του συλλόγου αποφάσισε να απομακρύνει τις δραστηριότητές του Ικάρου από τη Νέα Σμύρνη, όπου ήκμαζαν δύο ακόμη σωματεία, ο Πανιώνιος και ο Μίλων. Ως νέα έδρα επιλέχθηκε η Καλλιθέα όπου εγκαταστάθηκε η ομάδα μετά από τη συγχώνευσή της με την «Α.Ε. Καλλιθέας - Τζιτζιφών» (ΑΕΚΤ.). Με τον τρόπο αυτό δημιουργήθηκε το 2007 ένα νέο σωματείο με την επωνυμία «Αθλητική Ένωση Ίκαρος Καλλιθέας» και επίσημο έτος ίδρυσης το 1983.

Ο μεν Αθλητικός Όμιλος παρέμεινε στη Νέα Σμύρνη συνεχίζοντας με τα τμήματα υποδομής, ξαναρχίζοντας ωστόσο από τα τοπικά πρωταθλήματα της Ε.Σ.ΚΑ.Ν.Α..

Την αγωνιστική περίοδο 2007-08, η Αθλητική Ένωση έλαβε μέρος στο Πρωτάθλημα της Β' Εθνικής Κατηγορίας, τερματίζοντας στην 7η θέση του τελικού βαθμολογικού πίνακα με 20 νίκες και 10 ήττες απολογισμό. Την επόμενη χρονιά, 2008-09, έχοντας συλλέξει 21 νίκες και 9 ήττες, ο Ίκαρος τερμάτισε στην 3η θέση.«Πανηγυρική άνοδος για τον Ικαρο», άρθρο στον ιστότοπο SuperBasket.gr, 24 Μαΐου 2009. Η εξέλιξη αυτή επέτρεψε στην ομάδα να ανέλθει για πρώτη φορά στην ιστορία του στην Α2 Εθνική.

 Προσωρινή απορρόφηση του Έσπερου 


Το καλοκαίρι του 2009 αποφασίστηκε η συμπόρευση του Ικάρου στο Πρωτάθλημα της Α2 Εθνικής με μια ιστορική ομάδα της Καλλιθέας, τον Π.Ο.Κ. Έσπερο.«Ο... νέος είναι ωραίος», άρθρο στον ιστότοπο SentraGoal.gr, 21 Ιουλίου 2009. Ο σύλλογος αυτός, που είχε ιδρυθεί την περίοδο της Γερμανικής Κατοχής,«Επίθεση κατά Ικάρου από τον Εσπερο», αναδημοσίευση ανακοίνωσης του «Έσπερου» στον ιστότοπο Contra.gr, 26 Ιουνίου 2010. είχε αγωνιστεί αρκετές φορές στο παρελθόν σε κορυφαίο επίπεδο, ωστόσο την περίοδο εκείνη αντιμετώπιζε οικονομικά προβλήματα.«Το αστέρι που δεν σβήνει ποτέ» , άρθρο στον ιστότοπο AtticaBasket.gr, 16 Ιανουαρίου 2011. Οι δύο ομάδες συγκρότησαν μία κοινή με την επωνυμία «Παναθλητικός Όμιλος Ίκαρος Έσπερος Καλλιθέας».

Παράλληλα τα τμήματα υποδομής του Ικάρου συγχωνεύθηκαν με την «Ακαδημία Παλαιού Φαλήρου» και λειτούργησαν αρχικά με την επωνυμία «Ίκαρος - Ακαδημία Νέα Σμύρνης» και εν συνεχεία  απλώς ως «Ίκαρος Νέας Σμύρνης».

Ο «Ίκαρος Έσπερος Καλλιθέας» αγωνίστηκε την περίοδο 2009-10 στην Α2 Εθνική συγκεντρώνοντας 23 νίκες και 7 ήττες. Ο σύλλογος ισοβάθμισε στην κορυφή με τον Ηρακλή Θεσσαλονίκης, ωστόσο κατέκτησε το Πρωτάθλημα βάσει της διαφοράς στα μεταξύ τους στατιστικά στοιχεία. Αμφότεροι ανέβηκαν στην Α1 Εθνική.

Το καλοκαίρι του 2010, οι πρώην ανεξάρτητες διοικήσεις του Ίκαρου και του Έσπερου ήρθαν σε σύγκρουση και εξαιτίας του χάσματος που δημιουργήθηκε η κοινή ομάδα διασπάστηκε. Συγκεκριμένα αναιρέθηκε από το Πρωτοδικείο η ισχύς της απόφασης της αρχικής Γενικής Συνέλευσης του προηγούμενου καλοκαιριού, η οποία ενέκρινε τη συγχώνευση των δύο συλλόγων. Σαν αποτέλεσμα, ο Ίκαρος συνέχισε στην Α1 Εθνική με την προγενέστερη ονομασία του, ενώ ο Έσπερος υποβιβάστηκε στα τοπικά πρωταθλήματα. Οι δύο πλευρές αντάλλαξαν πυρά μέσω ανακοινώσεων και του Τύπου,«Η θαυμαστή πορεία του Ικαρου από την Γ΄ τοπική στην Α1 μπάσκετ», άρθρο στον ιστότοπο της εφημερίδας «Η Καθημερινή», 12 Ιουνίου 2010. ενώ η αντιπαλότητα των δύο ομάδων εξακολουθεί να υφίσταται μέχρι σήμερα για διάφορα ζητήματα με κυριότερο αυτό της χρήσης του Κλειστού Γυμναστηρίου «Έσπερος».

 Πορεία στην Α1 Εθνική Κατηγορία 
Η σημαντικότερη περίοδος στην ιστορία του συλλόγου ξεκίνησε το 2010 οπότε και ο Ίκαρος Καλλιθέας εντάχθηκε στο Πρωτάθλημα της Α1 Εθνικής Κατηγορίας, δηλώνοντας ως έδρα το Κλειστό Γυμναστήριο Γλυφάδας «Μάκης Λιούγκας».«Κλειστό Γυμναστήριο Γλυφάδας», πληροφορίες στον ιστότοπο Stadia.gr. Τη χρονιά 2010-11, ολοκλήρωσε τις αγωνιστικές του υποχρεώσεις στη 10η θέση της βαθμολογίας, έχοντας συλλέξει στην κανονική περίοδο 10 νίκες και 16 ήττες. Αυτή ήταν και η τελική θέση του συλλόγου εφόσον δεν κατάφερε να μπει στα Play-offs, αν και βρέθηκε με ασφάλεια πάνω από τη ζώνη του υποβιβασμού.

Την αγωνιστική περίοδο, 2011-12 το Πρωτάθλημα διεξήχθη μεταξύ 13 ομάδων, εκ των οποίων επρόκειτο να υποβιβαστεί μόλις μία. Ο Ίκαρος τελείωσε τη χρονιά με 8 νίκες και 16 ήττες και πάλι στην «ανώδυνη» 10η θέση της τελικής κατάταξης.

Η χρονιά 2012-13 υπήρξε και η πιο επιτυχημένη κατά την παραμονή του Ικάρου στην Α1 Εθνική. Στην κανονική περίοδο συγκέντρωσε 12 νίκες και 14 ήττες, καταλαμβάνοντας την 7η θέση της βαθμολογίας. Σαν αποτέλεσμα έλαβε το δικαίωμα εισόδου στα Play-offs, όπου διασταυρώθηκε με τον Παναθηναϊκό.«Το πρόγραμμα των play off στο μπάσκετ» , άρθρο στον ιστότοπο PameSports.gr, 19 Μαΐου 2013. Γνωρίζοντας δύο συνεχόμενες ήττες, η πορεία της ομάδας σταμάτησε στην 7η θέση.

 Νέα μεταφορά έδρας στη Χαλκίδα 

Μετά τη λήξη της χρονιάς, κρίθηκε απαραίτητο να πραγματοποιηθούν έργα ανακαίνισης στο Κλειστό Δημοτικό Γυμναστήριο «Έσπερος» στην Καλλιθέα, το οποίο επρόκετο να δηλώσει ο σύλλογος - ανάμεσα σε άλλες ομάδες του Δήμου - ως έδρα, καθώς δεν πληρούσε τα ελάχιστα κριτήρια του Ε.Σ.Α.Κ.Ε. για έδρες ομάδων της κορυφαίας εθνικής κατηγορίας.«Ίκαρος Καλλιθέας: «Μετακομίζουμε...»», άρθρο στον ιστότοπο PameSports.gr, 14 Ιουλίου 2013. Εφόσον κάτι τέτοιο δε συνέβη ποτέ, η Κ.Α.Ε. κλήθηκε να βρεθεί νέα έδρα, ερχόμενη τελικά σε συμφωνία με το Δήμο Χαλκιδέων.«Ίκαρος Χαλκίδας και... επίσημα!» , άρθρο στον ιστότοπο SentraGoal.gr, 19 Ιουλίου 2013. Κατ' επέκταση η επαγγελματική Κ.Α.Ε. μετακόμισε στην Εύβοια, ενώ ο Ερασιτέχνης Ίκαρος συνέχισε τη λειτουργία των τμημάτων υποδομής στην Καλλιθέα. Σύμφωνα με δηλώσεις της διοίκησης του συλλόγου στα Μ.Μ.Ε., ο Δήμος Καλλιθέας δεν υποστήριξε το σύλλογο στην επίλυση του γηπεδικού του ζητήματος, ενώ παρεμποδίζει γενικότερα την ορθή λειτουργία των τμημάτων υποδομής του.««Χάσαμε την ευκαιρία για ένα σύγχρονο γήπεδο στην πόλη μας», τόνισε ο επίτιμος πρόεδρος του Ικάρου Καλλιθέας», άρθρο στον ιστότοπο της εφημερίδας «Τα Νέα», 25 Φεβρουαρίου 2014.«Δυσαρεστημένος ο Αγγελόπουλος», αναδημοσίευση δήλωσης του Δ. Αγγελόπουλου στον ιστότοπο Sport24.gr, 13 Μαρτίου 2014.«Αγγελόπουλος: «Θα αποχωρήσω αν…»», αναδημοσίευση δήλωσης του Δ. Αγγελόπουλου στον ιστότοπο OnSports.gr, 13 Μαρτίου 2014.«ΕΣΚΑΝΑ: Το στέμμα στο παιδικό «φόρεσε» ο Ικαρος Καλλιθέας!», άρθρο στον ιστότοπο InfoBasket.gr, 30 Απριλίου 2014.

Με τα δεδομένα αυτά, την αγωνιστική περίοδο 2013-14, ο Ίκαρος, υπό τη χορηγική ονομασία «Ίκαρος Χαλκίδας Lucy Hotel», διαγωνίστηκε στο Πρωτάθλημα της Α1 Εθνικής με έδρα το Δημοτικό Αθλητικό Κέντρο Κανήθου «Τάσος Καμπούρης», χωρητικότητας 1.120 θεατών.Δημοτικό Αθλητικό Κέντρο Κανήθου Τάσος Καμπούρης, πληροφορίες στον ιστότοπο Stadia.gr.

Τη χρονιά αυτή ο σύλλογος παρουσίασε κάμψη από αγωνιστικής πλευράς με αποτέλεσμα να ολοκληρώσει τη χρονιά στη 14η και τελευταία θέση της βαθμολογίας με 7 νίκες και 19 ήττες. Ειδικότερα βρέθηκε σε τριπλή ισοβαθμία με τον Πανελευσινιακό και τον Ηλυσιακό, με τις ομάδες της Χαλκίδας και των Ιλισίων να υποβιβάζονται τελικά στην Α2 Εθνική βάσει των μεταξύ τους αποτελεσμάτων.«Υποβιβάστηκαν ο Ηλυσιακός κι ο Ίκαρος Χαλκίδας», άρθρο στον ιστότοπο Gazzetta.gr, 3 Μαΐου 2014.«Basket League ΟΠΑΠ: Στην Α2 Ίκαρος Χαλκίδας, Ηλυσιακός», άρθρο στον ιστότοπο OnSports.gr, 3 Μαΐου 2014.

 Επιστροφή στις ερασιτεχνικές κατηγορίες 
Μετά τον υποβιβασμό του Ικάρου από την Α1 Εθνική έλαβαν χώρα δύο σημαντικές εξελίξεις. Η πρώτη είναι η επιστροφή της έδρας του στην Αττική, με το σύλλογο να ξαναεμφανίζεται στα Δελτία Τύπου ως «Α.Ε. Ίκαρος Καλλιθέας».«Στην Καλλιθέα ο Ίκαρος, προπονητής ο Λιόγας!», άρθρο στον ιστότοπο BasketA2.gr, 5 Ιουνίου 2014. Η δεύτερη είναι η εθελοντική αποχώρησή του από τις επαγγελματικές κατηγορίες το Σεπτέμβριο του 2014, με την Ελληνική Ομοσπονδία Καλαθοσφαίρισης να κάνει δεκτή τη συμμετοχή του στο ερασιτεχνικό Πρωτάθλημα της Β' Εθνικής Κατηγορίας.«Έπεσε στη Β’ Εθνική ο Ίκαρος», άρθρο στον ιστότοπο του NovaΣΠΟΡ FM, 5 Σεπτεμβρίου 2014.«Στη Β' Εθνική ο Ίκαρος, η Λιβαδειά στην Α2», άρθρο στον ιστότοπο Gazzetta.gr, 5 Σεπτεμβρίου 2014.«Στην Β' Εθνική ο Ίκαρος» , άρθρο στον ιστότοπο PameSports.gr, 5 Σεπτεμβρίου 2014. Σε ανακοίνωσή του ο σύλλογος υποστήριξε ότι δεν αντιμετωπίζει κανένα οικονομικό πρόβλημα και πως η απόφασή του πηγάζει από τις ενστάσεις του αναφορικά με ζητήματα νομικού χαρακτήρα.«Η όλοι επαγγελματίες ή όλοι ερασιτέχνες» , αναδημοσίευση ανακοίνωσης του συλλόγου στον ιστότοπο SuperBasket.gr, 25 Αυγούστου 2014.«Ή όλοι ή κανένας» , αναδημοσίευση ανακοίνωσης του συλλόγου στον ιστότοπο EBasket.gr, 25 Αυγούστου 2014. . Ωστόσο σύμφωνα με τον ισολογισμό της εταιρίας χρήσης 01.07.2012 - 30.06.2013, δεύτερη εταιρική χρήση, η εταιρία παρουσίασε ζημίες ύψους Ευρώ 335.817,43 (ο ενλόγω ισολογισμός δημοσιεύθηκε στο ΦΕΚ 945/31.01.2014). Ιδιαίτερη αξία έχουν οι παρατηρήσεις του ορκωτού λογιστή περί μη αποδοχής φορολογικού ελέγχου εκ μέρους της εταιρίας και περί μείωσης του εταιρικού κεφαλαίου κάτω του ημίσεως, πράγμα το οποίο αποτελεί λόγο λύσης της εταιρίας (ν. 2190/1920 άρθρο 47). Αποτέλεσμα αυτών είναι η διατύπωση γνώμης με επιφύλαξη εκ μέρους του ορκωτού λογιστή.

Τέλος, η εταιρία αποφάσισε τη λύση και θέση αυτής σε εκκαθάριση σύμφωνα με την από 08.10.2014 απόφαση Έκτακτης Γενικής Συνέλευσης, η οποία δημοσιεύθηκε στο ΓΕΜΗ. Όμως, τουλάχιστον έως τις 31.12.2014, δεν έχει δημοσιεύσει ισολογισμό εκκαθάρισης.

 Διακεκριμένοι καλαθοσφαιριστές 
  Λάζαρος Αγαδάκος
  Γιάννης Γκαγκαλούδης
  Γιάννης Καλαμπόκης
  Αλέξης Κυρίτσης
  Νίκος Παπανικολόπουλος
  Βασίλης Σίμτσακ
  Γάιος Σκορδίλης
  Ρόι Τάρπλεϊ
  Γιώργος Τσιάρας
  Αλέξης Φαλέκας

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2014-15, η Α.Ε. Ίκαρος Καλλιθέας λαμβάνει μέρος στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.

 Τμήμα καλαθοσφαίρισης γυναικών 

Τον Ιούνιο του 2012 ανακοινώθηκε η μετονομασία-προσχώρηση των Εσπερίδων, γυναικείου συλλόγου καλαθοσφαίρισης της Καλλιθέας, στον Ίκαρο με την ονομασία Γ.Σ. Ίκαρος Καλλιθέας. Ο νέος σύλλογος εξακολούθησε να έχει αντικείμενο αποκλειστικά τη γυναικεία καλαθοσφαίριση, με το βασικό πυρήνα της διοίκησης να παραμένει ίδιος. Ο Ίκαρος αντικατέστησε τις Εσπερίδες στην Α1 Εθνική, εφόσον η υπόστασή του δεν άλλαξε ουσιαστικά.«Από Εσπερίδες… Ίκαρος», άρθρο στον ιστότοπο του NovaΣΠΟΡ FM, 13 Ιουνίου 2012.

Οι Εσπερίδες κατά τη δεκαετία του 2000 αποτέλεσαν έναν από τους ισχυρότερους συλλόγους της ελληνικής γυναικείας καλαθοσφαίρισης, έχοντας κατακτήσει δύο Πρωταθλήματα Ελλάδος (20062008), τέσσερα Κύπελλα Ελλάδος (2006200720082009) και δύο Νταμπλ (20062008). Εντούτοις την εποχή προσχώρησής τους στον Ίκαρο αντιμετώπιζαν σοβαρά προβλήματα επιβίωσης. Παρά τη συντονισμένη προσπάθεια διάσωσής τους, ο σύλλογος σταδιακά αντικατέστησε το ρόστερ του με Νεανίδες και εν τέλει υποβιβάστηκε στην Α2 Εθνική Κατηγορία την άνοιξη του 2014.

 Τμήματα υποδομής καλαθοσφαίρισης 
Την αγωνιστική περίοδο 2013-14 το Τμήμα Παίδων του Ικάρου Καλλιθέας κατέκτησε το Πρωτάθλημα Παίδων που διοργάνωσε η Ε.Σ.ΚΑ.Ν.Α.  Το τμήμα υποδομών λειτουργεί στο γήπεδο Λάμπρου Κατσώνη. Υπεύθυνη υποδομών είναι η προπονητρια Άννα Γωνιωτακη. Η Άννα Γωνιωτακη είναι γνωστή για την πολυετή της εμπειρία ως προπονητρια σε υποδομές και από το 2018 έχει αναλάβει την τεχνική διεύθυνση των υποδομών του συλλόγου. Σκοπός των υποδομών είναι να κάνει τα παιδιά της Καλλιθεας να αγαπησουν το μπάσκετ και τον αθλητισμό και να στελεχώσει το παιδικο και το εφηβικό τμημα  του συλλόγου. Τηλέφωνο επικοινωνίας 6987504424.

https://www.facebook.com/ikaroskallitheasipodomes

 Χρονολόγιο Ικάρου (Καλαθοσφαίριση) 

 Τμήμα ποδοσφαίρου ανδρών 
130px|μικρογραφία|Το λογότυπο του ποδοσφαιρικού τμήματος του Ικάρου.
Το τμήμα ποδοσφαίρου της Α.Ε. Ίκαρος Καλλιθέας αγωνίζεται στις κατηγορίες της Ε.Π.Σ. Πειραιά.epspeir.grikaros-ikarosboys.blogspot.gr Πρόεδρος του ποδοσφαιρικού τμήματος και υπεύθυνος των ακαδημιών είναι ο Ιωάννης Περλορέντζος.ikaroskallitheas.gr Έδρα του αποτελεί το γήπεδο παραλίας Καλλιθέας.

Η πορεία του ξεκίνησε την περίοδο 2007-08 στην Α´ Κατηγορία, όπου αγωνιζόταν μέχρι και την προηγούμενη περίοδο η Α.Ε. Καλλιθέας Τζιτζιφιών. Την περίοδο 2014-15 κατέκτησε το πρωτάθλημα στον 2ο όμιλο αλλά στη συνέχεια μέσω του ειδικού πρωταθλήματος ανόδου της ΕΠΟ έχασε την άνοδο στην Γ' Εθνική Κατηγορία.

Έκτοτε, συνεχίζει μέχρι σήμερα, να αγωνίζεται στην Α´ Κατηγορία Ε.Π.Σ. Πειραιά.

 Τμήμα πετοσφαίρισης γυναικών 
 Ιστορική αναδρομή 
Το καλοκαίρι του 2011 τα σωματεία Α.Ε. Ίκαρος Καλλιθέας και Α.Ε. Εσπερίδες Καλλιθέας  ανακοίνωσαν τη δημιουργία κοινού τμήματος γυναικείας πετοσφαίρισης, υπό το σύνθετο όνομα  «Ίκαρος Εσπερίδες».«Ίκαρος Εσπερίδες: Νέο σωματείο!», ανακοίνωση στον ιστότοπο του συλλόγου Α.Ε. Ίκαρος Καλλιθέας.

Κατά την αγωνιστική περίοδο, 2012-13, η Α.Ε. Ίκαρος Καλλιθέας έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές της υποχρεώσεις στην 9η θέση της βαθμολογικής κατάταξης.

 Παραπομπές 

 Εξωτερικοί σύνδεσμοι 

 Α.Ε. Ίκαρος Καλλιθέας, επίσημος ιστότοπος.


Κατηγορία:Αθλητικοί σύλλογοι Αθήνας
Κατηγορία:Δήμος Καλλιθέας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Σωματεία Ε.Σ.ΠΕ.Δ.Α.
Κατηγορία:Ιδρύσεις αθλητικών συλλόγων το 2007
Κατηγορία:Ιδρύσεις ομάδων καλαθοσφαίρισης το 2007